שאלות להכנה: ב"ק ו. – ו: הצד השוה

1. מהו שאילת הגמרא "לאתויי מאי"? (עיין רש"י על המשנה ד"ה הצד השוה ורש"י כאן ד"ה הצד השוה)
2. מה כוונת הגמרא קושייתו "היינו אש"?
3. למה לא אמרה הגמרא "ואי לרב דאמר כורו משורו למדנו היינו שור"? (עיין תוספות לעיל ג: ד"ה משור)
4. מה הם הג' תכונות של אש שהזכירה הגמרא? הסבר לכל אחד מהם אם הוא קולא (סבה לפטור, ולמרות כן חייב) או חומרא (דהיינו סבה לחייבו).
5. מה הם הג' תכונות של בור שהזכירה הגמרא? הסבר לכל אחד מהם אם הוא קולא (סבה לפטור, ולמרות כן חייב) או חומרא (דהיינו סבה לחייבו).
6. מה היסוד שיטת רב לחלק בין הפקירו ללא הפקירו? מה הנקפ"מ בין רב לשמואל? (עיין להלן כח:)
7. מה הפירוש של דברי הגמרא "מה לבור שאין כח אחר מעורב בו"? (עיין תוספות לעיל ה: באד"ה כי)
8. איזו גירסא מחק רש"י בנוגע לבור המתגלגל ברגלי האדם וברגלי הבהמה? מאיזה טעם? (עיין תוספות ותוספות רא"ש). איזה קושיא *ריטורית* אחרת היתה יכולה הגמרא להקשות?
9. מה הפירוש של "מעשיו גרמו"? (עיין רש"י ד"ה מעשיו, שור יוכיח, וחלק האחרון של תוספות לעיל ה: ד"ה כי)
10. מה פירוש המלים "כל אלו שאמרו"? עיין רש"י ד"ה כל אלו,ומשנה לקמן ל. והברייתא בגמרא שם.
11. באיזה מקרה נחשב שור "ברשות" – עיין רש"י לקמן ו: ד"ה שור יוכיח ותוספות ו. ד"ה תאמר
12. מה הדין של כותל ואילן שנפלו לרה"ר בלי שהזהירוהו קודם לכן? עיין תוספות ד"ה הכותל ובגירסא האחרת שהביא. האיך יש להסביר יסוד הברייתא לפי הגירסא שבמבט ראשון נראית זרה מאד?
13. סכם ד' תירוצי האמוראים בקשר לפירוש "הצד השוה" שבמשנה. צטט התכונה לכל אחת מהן שביטלה האפשרות ללמדה מבור.
14. "הכותל והאילן שנפלו לרה"ר והזיקו ... היינו בור". האם זה מיירי בהזיק בשעת נפילה או לאחר נפילה? (עיין תוספות ו. ד"ה היינו בור)